Tilbage i 1970 sagde de fleste unge ’en snajl på vajn er tajn på rajn i Spanien’ med åbent a som i ’fange’.

Men i dag bruger de fleste den klassiske rigsmålsudtale ’en snegl på vejen er tegn på regn i Spanien’ med et lysere a, næsten som i ’kaste’. Og det gør de, uanset om de vokser op i Gentofte eller Ishøj.



»Udtalen har forskudt sig i retning af det lyse a, hvor vi i 1970 troede, det ville gå den anden vej. Altså en fuldstændig modsatrettet bevægelse«, siger sprogprofessor Jørn Lund, der også er nyudnævnt formand for Dansk Sprognævn.

Og 40 år senere tog de på besøg på Ishøj Gymnasium på den københavnske Vestegn og på Aurehøj Gymnasium i Gentofte for at se, hvordan det var gået med den udvikling af udtalen, de var på sporet af dengang.